**3/4/2020**

Nastavna jedinica: **Past Simple Tense – Prošlo glagolsko vrijeme – uvod (udžbenik, stranica 119)**

**(TENSE=glagolsko vrijeme)**

Catty je na terenskoj nastavi u kampu već drugi dan. Piše pismo svojim roditeljima u kojemu opisuje koje su sve aktivnosti imali.

**Yesterday was one of the best days in my life -** Jučer je bio jedan od najboljih dana u mom životu.

Do sada smo u nastavi engleskog jezika proučavali i naučili kako izraziti sadašnju radnju. Koristili smo PRESENT SIMPLE (*always, often, sometimes, usually, never, every day…)* i PRESENT CONTINUOUS (*now, at the moment, today*). Danas počinjemo učiti novo glagolsko vrijeme koje se zove **PAST SIMPLE TENSE** i koje nam služi za izražavanje prošlih radnji, radnji koje su se već dogodile, koje su završile u prošlosti (yesterday (jučer), last week (prošli tjedan), two days ago (prije dva dana)…Stavite naslov u vaše bilježnice: **PAST TENSE OF THE VERB „TO BE“** i nacrtajte grafički prikaz glagolskih vremena pomoću vremenske crte ovako kako je prikazano:

**PAST-prošlost PRESENT-sadašnjost FUTURE - budućnost**

***(Past Simple Tense) (Present Simple Tense)***

***(Present Continuous Tense)***

**Sada pročitajte tekst na stranici 119. Možete li razumjeti tekst? Prepišite u bilježnice nepoznate riječi. Ovo su neke koje sam ja izdvojila i koje su većini učenika nepoznate.**

**EXACTLY** - točno

**A BIT** – malčice

**COSY** – udoban, ugodan, prijatan

**COMFORTABLE** – udoban, ugodan, komotan

**COUNTRYSIDE** – selo, priroda, krajolik, okolica

**SKILFUL** – vješt, spretan

**FOREST** – šuma, gora, šumski

**WOOD** – drvo, šuma, šumski

**POISONOUS** - otrovan

**U nastavku sam napisala prijevod ove lekcije. Pročitajte.**

*Dragi mama i tata,*

*Ovdje sam na terenskoj nastavi u kampu. Već je moj drugi dan ovdje i nemam puno vremena pisati zato što imamo mnogo aktivnosti planiranih za danas.*

*Jučer* ***je bio*** *jedan od najboljih dana u mom životu.*

***Bili smo*** *na busu u točno 7 sati prije podne. Zamislite ovo:* ***Nisam bila*** *bolesna u busu.* ***Bila sam*** *vjerojatno previše uzbuđena. Linda* ***je bila*** *malčice tužna jer je ovo prvi put da ide od kuće. Dva sata kasnije već* ***smo bili*** *u našim kućicama (kolibama). One* ***su bile*** *pravo iznenađenje: ugodne i jako udobne. Mi dijelimo kućicu s nekim djevojkama iz Majkovog razreda.*

*Naša prva aktivnost, u 9.30,* ***je bio*** *tečaj prve pomoći. Znate, kada ste u prirodi važno je znati kako pomoći ljudima u potrebi. Ova aktivnost je završila za sat i pol. Stanka je trajala samo 15 minuta i onda* ***je bila*** *druga aktivnost –gradnja skloništa. Mi* ***nismo bile*** *tako vješte kao dečki ali je bilo sjajno. Sada barem znam kako koristiti čekić.*

*Naš ručak* ***je bio*** *u 1 sat poslije podne.* ***Bio je*** *ukusan. Ili je to možda jer* ***sam bila*** *tako gladna.*

*Poslijepodne naši učitelji nisu bili s nama. Mi* ***smo bili*** *s instruktorom šumskog bilja u šumi četiri sata. Ima tako mnogo biljaka koje se mogu jesti u šumi, ali također i tako mnogo otrovnih gljiva.*

*U 6 sati poslijepodne smo se vratili. I trideset minuta nakon toga smo bili za stolom. Što* ***je bilo*** *za večeru? Gljive, naravno. Ali one koje se mogu jesti.*

*Navečer* ***sam bila*** *tako umorna, ali* ***nisam bila*** *pospana. Bez obzira, svi* ***smo bili*** *u našim krevetima u 8 sati zato što su se 45 minuta nakon toga gase svjetla.*

*Ne brini se mama, oprezna sam i nosim svoje vodootporne čizme i topli džemper.*

*Pozdravlja vas vaša hrabra i pametna kćerka, Cathy*

Pogledajte riječi koje su **boldirane** u prijevodu (je bilo, sam bila, smo bili…). Ovo su oblici za prošlo glagolsko vrijeme (PAST TENSE) glagola biti (TO BE). Naravno svi znamo napamet oblike za PRESENT glagola biti. **Hajdemo ih ponoviti: I am, You are, He is, She is, It is; We are, You are, They are.**

**Za kraj, zapišite u vaše bilježnice obilke za PAST TENSE glagola „TO BE“**

**PAST TENSE „TO BE“**

|  |  |  |
| --- | --- | --- |
| **Positive (izjavni)** | **Negative (niječni)** | **Question (upitni)** |
| I **was** | I **wasn't** | **Was** I? |
| You **were** | You **weren't** | **Were** You? |
| He/she/it **was** | He/She/It **wasn't** | **Was** he/she/it? |
| We **were** | We **weren't** | **Were** we? |
| You **were** | You **weren't** | **Were** you? |
| They **were** | They **weren't** | **Were** they? |
|  |  |  |
|  | **Was + not = wasn't**  **Were + not = weren't** |  |

**To je sve za danas, nastavljamo slijedeći sat kada ćemo zajednički uvježbati oblike za Past Tense glagola biti (to be). Sve vas puno pozdravljam. I naravno, ukoliko vam bilo što nije jasno obratite se u našu grupu ili pošaljite mail.**

**Your teacher**